[{"text_idx": "#000001", "text": "To\u0308o\u0308lepingu seaduse uuendused no\u0303uavad mahukaid to\u0308o\u0308lepingu ta\u0308iendusi"}, {"text_idx": "#000003", "text": "Ta\u0308iendada on vaja mitmeid to\u0308o\u0308lepingu punkte"}, {"text_idx": "#000004", "text": "Mitme punktiga on ta\u0308iendatud to\u0308o\u0308lepingu seaduses teemasid, mis puudutavad to\u0308o\u0308andja kohustust teavitada to\u0308o\u0308lepingus to\u0308o\u0308tajaid teatud tingimustest. Na\u0308iteks on to\u0308o\u0308andja kohustatud to\u0308o\u0308lepingusse tooma ta\u0308iendatud info koolituste kohta \u2013 enam ei piisa sellest, et seal nenditakse vaid to\u0303siasja, et koolitusi pakutakse. Kui aga to\u0308o\u0308tajatele u\u0308ldse koolitusi ei pakuta, siis seda klauslit lepingus ka ei no\u0303uta."}, {"text_idx": "#000005", "text": "Puhkuste kohta on u\u0308ldiselt varemgi to\u0308o\u0308lepingutes harjutud viitama, kindlasti on a\u0308ra ma\u0308a\u0308ratud see, mitu pa\u0308eva to\u0308o\u0308andja to\u0308o\u0308tajale aasta jooksul po\u0303hipuhkust vo\u0303imaldab. Lepingusse on aga edaspidi vaja kirja panna ka puhkuse andmise kord ja tasustamise kohta ka\u0308iv info."}, {"text_idx": "#000006", "text": "To\u0308o\u0308lepingus on vaja va\u0308lja tuua veel ta\u0308iendatud info u\u0308letunnito\u0308o\u0308 ja selle hu\u0308vitamise, maksude ja maksete ning lepingu u\u0308lesu\u0308tlemise kohta koos vastavate vormino\u0303uete ja po\u0303hjendamiskohustustega."}, {"text_idx": "#000007", "text": "Katseaja pikendamise o\u0303igus kaitseb to\u0308o\u0308andjat"}, {"text_idx": "#000008", "text": "Ta\u0308iendatud on katseaega puudutavat seadusandlust. Selle ametlikuks pikkuseks on ja\u0308tkuvalt seadusandluse ja\u0308rgi neli kuud, ent kuni kaheksakuulise to\u0308o\u0308lepingu puhul ei tohi katseaeg u\u0308letada poolt selle kehtivuse ajast. Kui to\u0308o\u0308taja asub to\u0308o\u0308le samas ettevo\u0303ttes pa\u0308rast u\u0308he ta\u0308htajalise lepingu lo\u0303ppemist ja\u0308rgmise ta\u0308htajalise to\u0308o\u0308lepinguga, siis talle enam katseaga kohandada ei tohi. Ku\u0308ll aga on to\u0308o\u0308andjal nu\u0308u\u0308d o\u0303igus to\u0308o\u0308taja lepingulist katseaega pikendada juhul, kui to\u0308o\u0308andjal polnud vo\u0303imalik to\u0308o\u0308taja sobivust ametikohale hinnata seeto\u0303ttu, et ta viibis katseaja jooksul puhkusel vo\u0303i haiguslehel. Puudutud perioodi vo\u0303rra ongi to\u0308o\u0308andjal o\u0303igus katseaega pikendada, kui sellest on to\u0308o\u0308tajat ette teavitatud. Lisaks on to\u0308o\u0308andjale antud vo\u0303imalus pikendada katseaega muudel juhtudel, kui to\u0308o\u0308taja sobivust pole saanud piisavalt hinnata."}, {"text_idx": "#000009", "text": "Kui to\u0308o\u0308taja na\u0308eb, et tema to\u0308o\u0308lepingulised tingimused talle enam ei sobi, on tal o\u0303igus oma to\u0308o\u0308andjale kirjutada taotlus to\u0308o\u0308tingimuste muutmise kohta. Na\u0308iteks juhul, kui to\u0308o\u0308tajale on vormistatud osalise koormusega leping, kuid nu\u0308u\u0308d soovib ta ta\u0308iskohaga ja\u0308tkata. Sama kehtib na\u0308iteks ta\u0308htajalise to\u0308o\u0308lepingu ta\u0308htajatuks muutmise puhul."}, {"text_idx": "#000010", "text": "To\u0308o\u0308andja kohustus on taotluse esitanud to\u0308o\u0308tajale vastata kirjalikult kahe na\u0308dala jooksul."}, {"text_idx": "#000011", "text": "Kui to\u0308o\u0308taja on viibinud lapsega vanemapuhkusel ja soovib to\u0308o\u0308le naasta, siis on tal teiste sama ettevo\u0303tte to\u0308o\u0308tajatega vo\u0303rdselt o\u0303igus parendatud to\u0308o\u0308tingimustele, na\u0308iteks to\u0308o\u0308tasu to\u0303usu, kui see on vahepeal toimunud."}, {"text_idx": "#000023", "text": "Igapa\u0308evane klienditeenindus ja -tugi: HelpDesk"}]